CELEX: 32018D0490
Language: sk
Date: 2018-03-21 00:00:00
Title: Vykonávacie rozhodnutie Komisie (EÚ) 2018/490 z 21. marca 2018, ktorým sa zrušuje rozhodnutie 2007/365/ES o núdzových opatreniach na zabránenie zavlečeniu Rhynchophorus ferrugineus (Olivier) do Spoločenstva a jeho rozšíreniu v ňom [oznámené pod číslom C(2018) 1607]

23.3.2018   
            
            
               SK
            
            
               Úradný vestník Európskej únie
            
            
               L 81/22
            
         VYKONÁVACIE ROZHODNUTIE KOMISIE (EÚ) 2018/490
   z 21. marca 2018,
   ktorým sa zrušuje rozhodnutie 2007/365/ES o núdzových opatreniach na zabránenie zavlečeniu Rhynchophorus ferrugineus (Olivier) do Spoločenstva a jeho rozšíreniu v ňom
   
      
         [oznámené pod číslom C(2018) 1607]
      
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 16 ods. 3 štvrtú vetu,
   keďže:
   
               (1)
            
            
               Napriek opatreniam stanoveným v rozhodnutí Komisie 2007/365/ES (2) na zabránenie zavlečeniu Rhynchophorus ferrugineus (Olivier) do Únie a jeho šíreniu na jej území, z ročných prieskumov, ktoré členské štáty vykonali podľa uvedeného rozhodnutia, vyplýva, že tento organizmus je v súčasnosti rozšírený vo väčšine častí ohrozenej oblasti.
            
         
               (2)
            
            
               V dôsledku toho nie je možné zabrániť jeho ďalšiemu zavlečeniu a rozšíreniu na väčšine územia Únie.
            
         
               (3)
            
            
               Rozhodnutie 2007/365/ES by sa preto malo zrušiť.
            
         
               (4)
            
            
               Toto rozhodnutie by sa malo uplatňovať od toho istého dňa ako vykonávacia smernica Komisie (EÚ) 2018/484 (3) s cieľom zabezpečiť súlad s ustanoveniami uvedenej smernice.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Rozhodnutie 2007/365/ES sa zrušuje.
   Článok 2
   Toto rozhodnutie sa uplatňuje od 1. októbra 2018.
   Článok 3
   Toto rozhodnutie je určené členským štátom.
   
      V Bruseli 21. marca 2018
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 169, 10.7.2000, s. 1.
   
      (2)  Rozhodnutie Komisie 2007/365/ES z 25. mája 2007 o núdzových opatreniach na zabránenie zavlečeniu Rhynchophorus ferrugineus (Olivier) do Spoločenstva a jeho rozšíreniu v ňom (Ú. v. EÚ L 139, 31.5.2007, s. 24).
   
      (3)  Vykonávacia smernica Komisie (EÚ) 2018/484 z 21. marca 2018, ktorou sa mení smernica Komisie 93/49/EHS, pokiaľ ide o požiadavky, ktoré má spĺňať množiteľský materiál určitých rodov alebo druhov čeľade palmovitých, pokiaľ ide o Rhynchophorus ferrugineus (Olivier) (pozri stranu 10 tohto úradného vestníka).